"Eesmärk on, et 2013. aasta lõpuks oleks kõigis Eesti omavalitsustes puhas joogivesi ja võimalus liituda tänapäevase kanalisatsioonisüsteemiga. 26 000 saarlasel ja hiidlasel on see nüüd tänu täna lõpetatud projektile tagatud," ütles keskkonnaminister Keit Pentus. "Veevärgiga on enamasti nii, et kui kõik on korras - kraanist tuleb puhas joogivesi ja torust voolab must vesi kogumiskohta -, siis ei pane me selle tähtsust eriti tähele. Kohtades, kus veevärk veel nii heas seisus ei ole, tajutakse  selle korraliku toimimise olulisust aga väga teravalt," lisas Pentus.